cyanic-selkie/wikianc huggingface dataset:
จักรวรรดิบริติช
สุเอซและผลลัพธ์
วิกฤตการณ์สุเอซเผยข้อจำกัดของบริเตนต่อโลกและยืนยันความเสื่อมของบริเตนบนเวทีโลก แสดงให้เห็นว่าสืบแต่นั้นบริเตนไม่สามารถกระทำการใดได้โดยปราศจากความยินยอมหรือการสนับสนุนอย่างเต็มขั้นของสหรัฐ  เหตุการณ์ที่สุเอซทำให้ความภูมิใจในชาติบริเตนเสียหาย ทำให้สมาชิกรัฐสภาผู้หนึ่งอธิบายเหตุการณ์ดังกล่าวว่า "วอเตอร์ลูของบริเตน" และอีกคนแนะว่า บริเตนกลายเป็น "บริวารของอเมริกา" ภายหลังมาร์กาเรต แทตเชอร์อธิบายกรอบความเชื่อ (mindset) ที่นางเชื่อว่าเกิดกับสถาบันการเมืองของบริเตนว่า "กลุ่มอาการสุเอซ" ซึ่งบริเตนไม่ฟื้นตัวจนยึดหมู่เกาะฟอล์คแลนด์คืนจากอาร์เจนตินาใน ค.ศ. 1982
แม้วิกฤตการณ์สุเอซทำให้อำนาจของบริเตนในตะวันออกกลางอ่อนแอลง แต่ก็มิได้ล่มสลายทีเดียว บริเตนเริ่มวางกำลังกองทัพเข้าไปในภูมิภาคนั้นใหม่ โดยเข้าแทรกแซงในโอมาน (ค.ศ. 1957), จอร์แดน (ค.ศ. 1958) และคูเวต (ค.ศ. 1961) แม้โอกาสเหล่านี้จะได้รับความยินยอมจากอเมริกา เนื่องจากนโยบายต่างประเทศของฮาโรลด์ แมคมิลแลน นายกรัฐมนตรีคนใหม่ คือ การคงเข้ากับสหรัฐอย่างเหนียวแน่น บริเตนคงทหารในตะวันออกกลางอีกทศวรรษ เดือนมกราคม ค.ศ. 1968 ไม่กี่สัปดาห์หลังการลดค่าเงินตราปอนด์ นายกรัฐมนตรีฮาโรลด์ วิลสัน และเดนิส เฮียเลย์ รัฐมนตรีว่าการกระทรวงกลาโหมในขณะนั้น ประกาศว่าจะถอนกำลังกำลังบริเตนจากฐานทัพใหญ่ทางตะวันออกของสุเอซ ซึ่งรวมถึงฐานทัพในตะวันออกกลาง และมาเลเซียและสิงคโปร์เป็นหลัก บริเตนถอนทหารจากเอเดนใน ค.ศ. 1967, บาห์เรนใน ค.ศ. 1971 และมัลดีฟส์ใน ค.ศ. 1976
ลมแห่งการเปลี่ยนแปลง
แมคมิลแลนกล่าวสุนทรพจน์ในเคปทาวน์ ประเทศแอฟริกาใต้ในเดือนกุมภาพันธ์ ค.ศ. 1960 ซึ่งเขากล่าวว่า "ลมแห่งการเปลี่ยนแปลงกำลังพัดผ่านทวีปนี้" แมคมิลแลนปรารถนาหลีกเลี่ยงสงครามอาณานิคมแบบเดียวกับที่ฝรั่งเศสกำลังสู้รบอยู่ในอัลจีเรีย และภายใต้การดำรงตำแหน่งนายกรัฐมนตรีของเขา การปลดปล่อยอาณานิคมดำเนินอย่างรวดเร็ว จากสามอาณานิคมที่ได้รับเอกราชในคริสต์ทศวรรษ 1950 ได้แก่ ซูดาน โกลด์โคสตฺและมาลายา มีเพิ่มขึ้นอีกเกือบสิบเท่าระหว่างคริสต์ทศวรรษ 1960
อาณานิคมของบริเตนที่ยังเหลืออยู่ในทวีปแอฟริกา ยกเว้นเซาเทิร์นโรดีเชียที่ปกครองตนเอง ได้รับเอกราชทั่วกันภายใน ค.ศ. 1968 การถอนตัวจากส่วนใต้และตะวันออกของทวีปแอฟริกาของบริเตนมิใช่กระบวนการอย่างสันติ เอกราชของเคนยาเกิดให้หลังการก่อการกำเริบเมาเมา (Mau Mau Uprising) นาน 8 ปี ในโรดีเซีย คำประกาศเอกราชฝ่ายเดียว ค.ศ. 1965 โดยฝ่ายข้างน้อยผิวขาวทำให้เกิดสงครามกลางเมืองซึ่งกินเวลาจนความตกลงแลงคาสเตอร์เฮาส์ ค.ศ. 1979 ซึ่งตั้งข้อกำหนดสำหรับเอกราชที่ได้รับการรับรองใน ค.ศ. 1980 เป็นประเทศใหม่ซิมบับเว
ในทะเลเมดิเตอร์เรเนียน สงครามกองโจรที่ชาวไซปรัสกรีก (Greek Cypriots) เป็นผู้ก่อลงเอยด้วยประเทศไซปรัสที่มีเอกราชใน ค.ศ. 1960 โดยสหราชอาณาจักรคงฐานทัพแอโครเทียรีและดิเคเลีย เกาะมอลตาและโกโซในทะเลเมดิเตอร์เรเนียนได้รับเอกราชฉันมิตรจากสหราชอาณาจักรใน ค.ศ. 1964 แม้มีการเสนอความคิดให้รวมกับบริเตนใน ค.ศ. 1955
ดินแดนแคริบเบียนของสหราชอาณาจักรส่วนมากได้รับเอกราชหลังจาไมกาและตรินิแดดออกจากสหพันธ์อินเดียตะวันตกใน ค.ศ. 1961 และ 1962 สหพันธ์อินเดียตะวันตกสถาปนาใน ค.ศ. 1958 ในความพยายามรวมอาณานิคมแคริบเบียนบริติชภายใต้รัฐบาลเดียว แต่ล่มสลายหลังการเสียสมาชิกใหญ่สุดสองชาติ บาร์บาโดสได้รับเอกราชใน ค.ศ. 1966 และเกาะแคริบเบียนตะวันออกต่าง ๆ ที่เหลือในคริสต์ทศวรรษ 1970 และ 1980 แต่แองกวิลลาและหมู่เกาะเติกส์และหมู่เกาะเคคอสเลือกกลับสู่การปกครองของบริเตนหลังเริ่มเส้นทางสู่เอกราชแล้ว หมู่เกาะบริติชเวอร์จิน หมู่เกาะเคย์แมนและมอนต์เซอร์รัตเลือกคงความสัมพันธ์กับบริเตน ขณะที่กายอานาได้รับเอกราชใน ค.ศ. 1966 อาณานิคมสุดท้ายของบริเตนบนแผ่นดินใหญ่ทวีปอเมริกา บริติชฮอนดูรัส กลายเป็นอาณานิคมปกครองตนเองใน ค.ศ. 1964 และมีการเปลี่ยนชื่อเป็นเบลีซใน ค.ศ. 1973 และได้รับเอกราชอย่างสมบูรณ์ใน ค.ศ. 1981 ข้อพิพาทระหว่างเบลีซกับกัวเตมาลาเรื่องดินแดนยังไม่ยุติ
ดินแดนในมหาสมุทรแปซิฟิกของบริเตนได้รับเอกราชในคริสต์ทศวรรษ 1970 เริ่มจากฟิจิใน ค.ศ. 1970 และจบด้วยวานูอาตูใน ต.ศ. 1980 เอกราชของวานูอาตูล่าไปเพราะข้อพิพาททางการเมืองระหว่างชุมชนที่พูดภาษาอังกฤษกับฝรั่งเศส เพราะหมู่เกาะนั้นมีการปกครองร่วมเป็นดินแดนใต้การปกครองร่วมกับฝรั่งเศส ฟิจิ ตูวาลู หมู่เกาะโซโลมอนและปาปัวนิวกินี เลือกเป็นราชอาณาจักรเครือจักรภพ
จุดจบของจักรวรรดิ
ค.ศ. 1980 โรดีเซีย อาณานิคมสุดท้ายของบริเตนในทวีปแอฟริกา กลายเป็นรัฐเอกราชซิมบับเว นิวเฮบริดีส์ (New Hebrides) ได้รับเอกราชในชื่อวานูอาตูใน ค.ศ. 1980 ตามด้วยเบลีซใน ค.ศ. 1981 การผ่านพระราชบัญญัติสัญชาติบริติช ค.ศ. 1981 ซึ่งจัดแบ่งคราวน์โคโลนีที่เหลืออยู่เป็น "ดินแดนในภาวะพึ่งพาบริติช" และเปลีย่นชื่อเป็นดินแดนโพ้นทะเลบริติชใน ค.ศ. 2002 หมายความว่า นอกจากเกาะและด่านหน้ากระจัดกระจาย (และการได้ร็อกออล โขดหินไม่มีคนอยู่อาศัยในมหาสมุทรแอตแลนติกใน ค.ศ. 1955) กระบวนการการปลดปล่อยอาณานิคมซึ่งเริ่มมาตั้งแต่หลังสงครามโลกครั้งที่สองสำเร็จไปแล้วส่วนใหญ่ ใน ค.ศ. 1982 ความเด็ดเดี่ยวในการปกป้องดินแดนโพ้นทะเลที่เหลืออยู่ของบริเตนถูกทดสอบเมื่ออาร์เจนตินาบุกครองหมู่เกาะฟอล์คแลนด์ โดยการอ้างสิทธิ์ยาวนานซึ่งย้อนไปถึงสมัยจักรวรรดิสเปน การสนองทางทหารที่สัมฤทธิ์ผลในท้ายสุดของบริเตนในการยึดหมู่เกาะคืนระหว่างสงครามฟอล์กแลนด์มีหลายคนมองว่าช่วยพลิกแนวโน้มสถานภาพมหาอำนาจโลกของบริเตนที่ลดลง ในปีเดียวกัน รัฐบาลแคนาดาตัดความเชื่อมโยงทางกฎหมายสุดท้ายกับบริเตนโดยการทวง (Patriation) รัฐธรรมนูญแคนาดาจากบริเตน รัฐสภาบริเตนผ่านพระราชบัญญัติแคนาดา ค.ศ. 1982 ทำให้การเปลี่ยนแปลงรัฐธรรมนูญแคนาดาไม่ต้องมีบริเตนเข้ามาเกี่ยวข้อง คล้ายกัน พระราชบัญญัติรัฐธรรมนูญ ค.ศ. 1986 ปฏิรูปรัฐธรรมนูญนิวซีแลนด์เพื่อตัดความเชื่อมโยงตามรัฐธรรมนญกับบริเตน และพระราชบัญญัติออสเตรเลีย ค.ศ. 1986 ตัดความเชื่อมโยงตามรัฐธรรมนูญระหว่างบริเตนและรัฐออสเตรเลียต่าง ๆ
มรดกตกทอด
บริเตนยังคงอำนาจอธิปไตยเหนือ 14 ดินแดนนอกหมู่เกาะบริติช ซึ่งเปลี่ยนชื่อเป็นดินแดนโพ้นทะเลบริติชใน ค.ศ. 2002 บางแห่งไม่มีผู้อยู่อาศัยยกเว้นบุคลากรทางทหารหรือวิทยาศาสตร์ชั่วคราว ที่เหลือมีการปกครองตนเองในระดับต่าง ๆ และอาศัยสหราชอาณาจักรในด้านความสัมพันธ์ระหว่างประเทศและการป้องกัน รัฐบาลบริติชแถลงเจตนาในการสนับสนุนดินแดนโพ้นทะเลใด ๆ ที่ปรารถนาดำเนินสู่เอกราชซึ่งเป็นตัวเลือกหนึ่ง อำนาจอธิปไตยของบริเตนเหนือดินแดนโพ้นทะเลหลายแห่งถูกประเทศเพื่อนบ้านทางภูมิศาสตร์พิพาท คือ สเปนอ้างสิทธิ์ยิบรอลตาร์ อาร์เจนตินาอ้างสิทธิ์หมู่เกาะฟอล์กแลนด์และเกาะเซาท์จอร์เจียและหมู่เกาะเซาท์แซนด์วิช และมอริเชียสและเซเชลส์อ้างสิทธิ์บริติชอินเดียนโอเชียนเทร์ริทอรี บริติชแอนตาร์กติกเทร์ริทอรีมีการอ้างสิทธิ์ทับซ้อนกับอาร์เจนตินาและชิลี ส่วนหลายประเทศไม่รับรองการอ้างสิทธิ์ดินแดนใด ๆ ในทวีปแอนตาร์กติกา
อดีตอาณานิคมและรัฐในอารักขาของบริเตนส่วนใหญ่เป็นรัฐสมาชิก 53 ประเทศของเครือจักรภพแห่งชาติ เป็นสมาคมที่มิใช่ทางการเมืองโดยความสมัครใจของสมาชิกที่มีฐานะเสมอกัน มีประชากรราว 2,200 ล้านคน ราชอาณาจักรเครือจักรภพ 16 แห่งสมัครใจมีพระมหากษัตริย์พระองค์เดียวกัน คือ สมเด็จพระราชินีนาถเอลิซาเบธที่ 2 เป็นประมุขแห่งรัฐ 16 ชาติเหล่านี้ได้แก่ สหราชอาณาจักร ออสเตรเลีย แคนาดา นิวซีแลนด์ ปาปัวนิวกินี แอนติกาและบาร์บูดา บาฮามาส บาร์บาโดส เบลีซ เกรนาดา จาไมกา เซนต์คิตส์และเนวิส เซนต์ลูเชีย เซนต์วินเซนต์และเกรนาดีนส์ หมู่เกาะโซโลมอนและตูวาลู
การปกครองและการย้ายถิ่นของบริเตนหลายทศวรรษและหลายศตวรรษในบางกรณีทิ้งร่องรอยบนชาติที่ได้รับเอกราชที่เกิดจากจักรวรรดิบริติช จักรวรรดิสถาปนาการใช้ภาษาอังกฤษในภูมิภาคต่าง ๆ ทั่วโลก ปัจจุบัน ภาษาอังกฤษเป็นภาษาหลักของคน 400 ล้านคนและมีผู้พูดเป็นภาษาแรก ที่สองหรือต่างด้าวประมาณ 1,500 ล้านคน
อิทธิพลทางวัฒนธรรมของสหรัฐมีส่วนช่วยการเผยแพร่ภาษาอังกฤษตั้งแต่ครึ่งหลังของศตวรรษที่ 20 ซึ่งสหรัฐเองก็กำเนิดจากอาณานิคมของบริเตน มีการใช้ระบบรัฐสภาอังกฤษเป็นแม่แบบสำหรับรัฐบาลในอดีตอาณานิคมหลายแห่ง (ยกเว้นในทวีปแอฟริกาซึ่งอดีตอาณานิคมเกือบทั้งหมดรับระบบประธานาธิบดี) และคอมมอนลอว์อังกฤษเป็นระบบกฎหมาย
คณะกรรมการตุลาการบริติชของคณะองคมนตรียังเป็นศาลอุทธรณ์สูงสุดสำหรับอดีตอาณานิคมหลายแห่งในแคริบเบียนและแปซิฟิก มิชชันนารีโปรเตสแตนท์อังกฤษผู้ท่องรอบโลกซึ่งบ่อยครั้งล่วงหน้าทหารและข้าราชการเผยแพร่แองกลิคันคอมมิวเนียนไปทุกทวีป พบเห็นสถาปัตยกรรมอาณานิคมบริติชดังเช่นในโบสถ์ สถานีรถไฟและอาคารรัฐบาลได้ในหลายนครซึ่งเคยเป็นส่วนหนึ่งของจักรวรรดิบริติช
มีการพัฒนากีฬาปัจเจกและทีมต่าง ๆ ในบริเตน โดยเฉพาะอย่างยิ่งฟุตบอล คริกเกต รักบี้ เทนนิสและกอล์ฟ ก็ถูกส่งออกด้วย ยังมีการใช้ระบบอิมพีเรียล ซึ่งเป็นทางเลือกระบบการวัดของบริติช ในบางประเทศในหลายทาง ธรรมเนียมการขับรถชิดซ้ายของถนนก็ยังอยู่ในหลายส่วนของอดีตจักรวรรดิ
เขตแดนทางการเมืองที่บริเตนลากไม่สะท้อนชาติพันธุ์หรือศาสนาเดียวกันเสมอไป ส่งเสริมให้เกิดความขัดแย้งในพื้นที่อดีตอาณานิคมหลายแห่ง จักรวรรดิบริติชยังทำให้มีการย้ายถิ่นประชากรขนานใหญ่ หลายล้านคนออกจากหมู่เกาะบริเตน โดยประชากรผู้ตั้งถิ่นฐานของสหรัฐ แคนาดา ออสเตรเลียและนิวซีแลนด์ส่วนใหญ่มาจากบริเตนและไอร์แลนด์ ยังมีความตึงเครียดระหว่างประชากรผู้ตั้งถิ่นฐานผิวขาวของประเทศเหล่านี้กับชนกลุ่มน้อยพื้นเมือง และระหว่างชนกลุ่มน้อยผู้ตั้งถิ่นฐานผิวขาวและฝ่ายข้างมากพื้นเมืองในแอฟริกาใต้และซิมบับเว ผู้ตั้งถิ่นฐานในไอร์แลนด์จากบริเตนใหญ่ทิ้งร่องรอยในรูปชุมชนชาตินิยมและสหภาพนิยมที่แตกแยกในไอร์แลนด์เหนือ หลายล้านคนย้ายเข้าและออกจากอาณานิคมบริติช โดยมีชาวอินเดียจำนวนมากย้ายถิ่นไปส่วนอื่นของจักรวรรดิ เช่น มาเลเซียและฟิจิ และชาวจีนไปมาเลเซีย สิงคโปร์และแคริบเบียน ประชากรศาสตร์ของบริเตนเองก็เปลี่ยนหลังสงครามโลกครั้งที่สองเนื่องจากมีการเข้าเมืองบริเตนจากอดีตอาณานิคม
ไผ่ผารบ ก่อเกียรติยิม
ไผ่ผารบ ก่อเกียรติยิม มีชื่อจริงว่า ไผ่ ผารบ เกิดเมื่อวันที่ 5 พฤษภาคม พ.ศ. 2526 ที่อำเภอเทพสถิตย์ จังหวัดชัยภูมิ
ประวัติ
ไผ่ผารบเคยชกมวยไทยมาก่อน โดยใช้ชื่อว่า "คนโหด ลูกเขาวงค์" ก่อนจะมาชกในศึกวันทรงชัยที่สนามมวยเวทีลุมพินี ของโปรโมเตอร์ ทรงชัย รัตนสุบรรณ ได้เปลี่ยนชื่อเป็น "ดาวเด่น สิงห์คลองสี่" จากความเป็นนักมวยหมัดหนัก จึงได้รับฉายาว่า "ไอ้หมัดดาวตก" แม้จะไม่เคยเป็นแชมป์ แต่ก็เป็นรองแชมป์ประเทศไทยในรุ่นฟลายเวท (112 ปอนด์) และเคยเอาชนะ ธงชัย ต.ศิลาชัย นักมวยไทยชื่อดังมาแล้ว
แบลงก์สเปซ
"แบลงก์สเปซ" ประสบความสำเร็จเชิงพาณิชย์อย่างมาก ขึ้นอันดับหนึ่งบนชาร์ตบิลบอร์ดฮอต 100 ตามหลังเพลง "เชกอิตออฟ" สวิฟต์กลายเป็นผู้หญิงคนแรกในประวัติศาสตร์ 56 ปีของฮอต 100 ที่มีเพลงอันดับหนึ่งแทนที่เพลงของตนเอง นักวิจารณ์มากมายรวมเพลงนี้ไว้ในรายชื่อเพลงแห่งปี เพลงยังขึ้นอันดับหนึ่งในแคนาดาและออสเตรเลีย และติดสิบอันดับแรกในออสเตรีย สาธารณรัฐเช็ก เยอรมนี นิวซีแลนด์ สเปน และสหราชอาณาจักร
ไผ่ผารบ ก่อเกียรติยิม
ประวัติ
เมื่อหันมาชกมวยสากลอาชีพ จึงเปลี่ยนมาเป็นชื่อ "ไผ่ผารบ" โดยนำชื่อและนามสกุลจริงมารวมกัน โดยเป็นนักมวยในสังกัดก่อเกียรติกรุ๊ป ของ ก่อเกียรติ พณิชยารมณ์  ได้ชกในครั้งที่สองก็ได้ขึ้นชิงแชมป์ในรุ่นฟลายเวทของสมาคมมวยแห่งทวีปเอเชีย (PABA) เลยทันที จากนั้นก็ได้เปลี่ยนไปชกในรุ่นที่เล็กกว่าอีกคือรุ่น ไลท์ฟลายเวท (108 ปอนด์) และก็ได้เป็นแชมป์ PABA อีก  และยังเป็นแชมป์เอเชียแปซิฟิกในรุ่นเดียวกันนี้ของ WBO อีกด้วย  ต่อมาในเดือนพฤศจิกายน พ.ศ. 2553 ได้ลดรุ่นมาชกในรุ่นมินิมั่มเวทและได้ขึ้นชิงแชมป์ในรุ่นนี้ที่ว่างของ WBA ASIA กับนักมวยชาวฟิลิปปินส์ ก็ปรากฏว่าสามารถเอาชนะน็อกไปได้เพียงแค่ยกแรกเท่านั้น
แบลงก์สเปซ
มิวสิกวิดีโอกำกับโดยโจเซฟ คาห์น และใช้เวลาถ่ายทำมากกว่า 3 วัน มียอดผู้ชมในช่องวีโวถึง 1 พันล้านคน กลายเป็นเพลงที่สี่และเป็นเพลงที่ทำเช่นนี้ได้เร็วที่สุด เป็นมิวสิกวิดีโอเพลงของศิลปินหญิงที่มียอดผู้ชมมากที่สุดทั้งในยูทูบและวีโว และเป็นที่สามจากศิลปินทั้งหมด มีการแสดงเพลงนี้ในงานประกาศรางวัลอเมริกันมิวสิกอะวอดส์ 2014 เป็นส่วนหนึ่งของรายการ "เทย์เลอร์ สวิฟต์ 1989 ซีเคร็ตเซสชันวิตไอฮาร์ตเรดิโอ" ในวันที่ 27 ตุลาคม ค.ศ. 2014 ที่นครนิวยอร์กด้วย
ไผ่ผารบ ก่อเกียรติยิม
ประวัติ
ต่อมาในวันที่ 7 พฤศจิกายน พ.ศ. 2554 ไผ่ผารบได้ขึ้นชิงแชมป์โลกเฉพาะกาลในรุ่นนี้ ของสมาคมมวยโลก (WBA) กับ เฮซุส ซิลเวสเตร นักมวยชาวเม็กซิกัน ปรากฏว่าไผ่ผารบเป็นฝ่ายเอาชนะคะแนนไปได้อย่างเอกฉันท์ แต่ก็คู่คี่สูสี เนื่องจากในช่วงท้าย ๆ การชก ไผ่ผารบเป็นฝ่ายถูกนักมวยชาวเม็กซิกันไล่ชกอยู่ฝ่ายเดียว
ในวันที่ 8 มกราคม พ.ศ. 2555 ไผ่ผารบถูกตำรวจจับในข้อหาค้ายาบ้าพร้อมกับนักมวยไทยอีกราย โดยเจ้าตัวอ้างว่าทำไปเพราะเงินที่ได้จากการชกมวย ไม่พอกับค่าใช้จ่าย ทำให้ต้องหมดอนาคตในวงการมวยไปเลยทันที
ซึ่งไผ่ผารบถูกตัดสินจำคุกเป็นเวลา 3 ปี 6 เดือน ที่เรือนจำอำเภอชัยบาดาล ขณะที่ได้รับโทษมาราว 8 เดือน ในเดือนกันยายน พ.ศ. 2556 ก็ได้รับอนุญาตเป็นพิเศษจากกรมราชทัณฑ์ ได้ออกมาชกนอกเรือนจำได้ โดยเริ่มจากการชิงแชมป์รุ่นฟลายเวท ของ WBC เอเชีย และพ้นโทษออกมาในเดือนมกราคม พ.ศ. 2557 ได้แชมป์รุ่นไลท์ฟลายเวท ขององค์กรมวยโลก (WBO) โอเรียนทัล เมื่อวันที่ 8 พฤษภาคม ปีเดียวกัน และได้แชมป์รุ่นไลท์ฟลายเวท ของ WBA ASIA เมื่อวันที่ 12 กันยายน ปีเดียวกัน
ต่อมา ไผ่ผารบแพ้เป็นครั้งแรก เมื่อขึ้นป้องกันแชมป์รุ่นไลท์ฟลายเวท WBO โอเรียนทัล เมื่อวันที่ 26 กุมภาพันธ์ พ.ศ. 2559 เมื่อถูกหมัดของ เจสซี เอสปินัส นักมวยชาวฟิลิปปินส์อัดเข้าลิ้นปี่ในยกที่ 8 ในการชกที่เวทีมวยชั่วคราว วัดโคกกรวด ตำบลตั้งใจ อำเภอเมืองสุรินทร์ จังหวัดสุรินทร์ หลังจากนั้น ไผ่ผารบก็แขวนนวมไป
ประเทศเชโกสโลวาเกีย
เชโกสโลวาเกีย หรือ เช็กโก-สโลวาเกีย ( Czech and Československo, Česko-Slovensko), เป็นรัฐเอกราชในยุโรปกลาง ซึ่งถูกสถาปนาขึ้นในเดือนตุลาคม ค.ศ. 1918 เมื่อได้ประกาศอิสรภาพจากจักรวรรดิออสเตรีย-ฮังการี
ใน ค.ศ. 1938 ภายหลังจากข้อตกลงมิวนิก ซูเดเทินลันท์กลายเป็นส่วนหนึ่งของเยอรมนี ในขณะที่ประเทศได้สูญเสียดินแดนเพิ่มเติมให้กับฮังการีและโปแลนด์ ระหว่าง ค.ศ. 1939 และ ค.ศ. 1945 รัฐได้ยุติการดำรงอยู่ เนื่องจากสโลวาเกียได้ประกาศอิสรภาพ และต่อมาภายหลังดินแดนที่เหลือทางตะวันออกก็กลายเป็นส่วนหนึ่งของฮังการี ในขณะที่ส่วนที่เหลือของดินแดนเช็ก รัฐในอารักขาโบฮีเมียและมอเรเวียของเยอรมันได้ถูกประกาศขึ้น ในเดือนตุลาคม ค.ศ. 1939 ภายหลังจากการปะทุของสงครามโลกครั้งที่สอง อดีตประธานาธิบดีแห่งเชโกสโลวาเกีย แอ็ดวาร์ต แบแน็ช ได้จัดตั้งรัฐบาลผลัดถิ่นและต้องการที่จะได้รับการยอมรับจากฝ่ายสัมพันธมิตร
ภายหลังสงครามโลกครั้งที่สอง ก่อนปี ค.ศ. 1938 เชโกสโลวาเกียได้ถูกสถาปนาขึ้นมาใหม่อีกครั้ง ด้วยการยกเว้นภูมิภาคคาร์เพเทียน รูเธเนีย ซึ่งกลายเป็นส่วนหนึ่งของสาธารณรัฐสังคมนิยมโซเวียตยูเครน(สาธารณรัฐแห่งสหภาพโซเวียต) ตั้งแต่ ค.ศ. 1948 ถึง ค.ศ. 1989 เชโกสโลวาเกียเป็นส่วนหนึ่งของกลุ่มตะวันออกพร้อมด้วยเศรษฐกิจแบบบังคับ สถานะทางเศรษฐกิจได้ถูกทำให้เป็นทางการมในฐานะสมาชิกของคอมิคอน ตั้งแต่ ค.ศ. 1949 และสถานะการป้องกันในกติกาสัญญาวอร์ซอ ตั้งแต่ ค.ศ. 1955 ช่วงเวลาของการเปิดเสรีทางการเมืองใน ค.ศ. 1968 หรือเป็นที่รู้จักกันคือ ปรากสปริง ซึ่งจบลงด้วยความรุนแรง เมื่อสหภาพโซเวียต ซึ่งได้รับความช่วยเหลือจากบางประเทศในกติกาสัญญาวอร์ซอในการรุกรานเชโกสโลวาเกีย ใน ค.ศ. 1989 รัฐบาลลัทธิมากซ์–เลนินและลัทธิคอมมิวนิสต์กำลังจะสิ้นสุดทั่วทั้งยุโรปตะวันออก เชโกสโลวาเกียได้ขับไล่รัฐบาลสังคมนิยมอย่างสงบในการปฏิวัติกำมะหยี่ การควบคุมราคาของรัฐได้ถูกยกเลิกภายหลังจากช่วงเวลาของเตรียมการ ใน ค.ศ. 1993 เชโกสโลวาเกียได้ถูกแบ่งแยกออกเป็นสองรัฐเอกราช ได้แก่ สาธารณรัฐเช็ก และสโลวาเกีย
ภูมิประเทศ
ประเทศแห่งนี้เป็นภูมิประเทศที่ไม่สม่ำเสมอโดยทั่วไป พื้นที่ทางตะวันตกเป็นส่วนหนึ่งของที่ราบทางตอนเหนือของยุโรปกลาง พื้นที่ทางตะวันออกประกอบไปด้วยปลายสุดขอบทางเหนือของเทือกเขาคาร์เพเทียนและดินแดนของลุ่มแม่น้ำดานูบ
ภูมิอากาศ
สภาพอากาศของประเทศนี้คือฤดูหนาวที่ไม่รุนแรงและฤดูร้อนที่ไม่รุนแรงเช่นกัน ซึ่งได้รับอิทธิพลมาจากมหาสมุทรแอตแลนติกจากตะวันตก ทะเลบอลติกจากทางเหนือ และทะเลเมดิเตอร์เรเนียนจากทางใต้ ดังนั้นจึงไม่มีสภาพอากาศแบบทวีปเลย
จุดกำเนิด
พื้นที่แห่งนี้เป็นส่วนหนึ่งของจักรวรรดิออสเตรีย-ฮังการีมาเนิ่นนานจนกระทั่งจักรวรรดิได้ถึงแก่การล่มสลายในช่วงสงครามโลกครั้งที่หนึ่งได้ยุติลง รัฐแห่งใหม่ได้ถูกก่อตั้งขึ้นโดย Tomáš Garrigue Masaryk (ค.ศ. 1850–1937) ผู้ดำรงตำแหน่งเป็นประธานาธิบดีคนแรก ตั้งแต่วันที่ 14 มกราคม ค.ศ. 1918 ถึง 14 ธันวาคม ค.ศ. 1935 เขาได้ถูกรับช่วงต่อโดยคนสนิทใกล้ชิดของเขาอย่างแอ็ดวาร์ต แบแน็ช (ค.ศ. 1884–1948)
รากเหง้าของลัทธิชาตินิยมของชาวเช็กต้องย้อนกลับไปในศตวรรษที่ 19 เมื่อนักภาษาศาสตร์และนักศึกษา ได้รับอิทธิพลจากศิลปะจินตนิยม ได้ส่งเสริมภาษาเช็กและความภาคภูมิใจในชาวเช็ก ลัทธิชาตินิยมได้กลายเป็นขบวนการมวลชนในช่วงครึ่งหลังของศตวรรษที่ 19 การใช้ประโยชน์จากโอกาศที่มีจำกัดในการมีส่วนร่วมในชีวิตทางการเมืองภายใต้การปกครองของออสเตรีย ผู้นำเช็ก เช่น นักประวัติศาสตร์นามว่า František Palacký (ค.ศ. 1798–1876) ได้จัดตั้งองค์กรให้ความช่วยเหลือตนเองที่มีใจรักชาติต่าง ๆ มากมาย ซึ่งเปิดโอกาศให้เพื่อนร่วมชาติหลายคนได้มีส่วนร่วมในชีวิตสังคมก่อนที่จะได้รับเอกราช Palacký ได้สนับสนุนลัทธิออสเตรีย-สลาฟ และทำงานในการปรับปรุงขึ้นมาใหม่และรัฐบาลกลางของจักรวรรดิออสเตรีย ซึ่งจะคอยปกป้องประชาชนที่พูดเป็นภาษาสลาฟในยุโรปกลางจากการคุกคามของรัสเซียและเยอรมัน
หนึ่งในผู้สนับสนุนการปฏิรูประบอบประชาธิปไตยและการปกครองตนเองของเช็กภายในออสเตรีย-ฮังการี Masaryk ได้รับการเลือกตั้งสองครั้งในการเข้าสู่ Reichsrat (รัฐสภาออสเตรีย) ครั้งแรก ตั้งแต่ ค.ศ. 1891 ถึง ค.ศ. 1893 จากพรรคยังเช็ก(พรรคเสรีนิยมแห่งชาติ) และอีกครั้ง ตั้งแต่ ค.ศ. 1907 ถึง ค.ศ. 1914 จากพรรคสัจนิยมเช็ก ซึ่งเขาเป็นผู้ก่อตั้งใน ค.ศ. 1889 พร้อมกับ Karel Kramář และ Josef Kaizl
ในช่วงสงครามโลกครั้งที่หนึ่ง ชาวเช็กและสโลวักจำนวนหนึ่ง ซึ่งอยู่ในกองทหารเชโกสโลวัก ได้ต่อสู้รบกับฝ่ายสัมพันธมิตรในฝรั่งเศสและอิตาลี ในขณะที่จำนวนมากมายได้ละทิ้งหน้าที่ให้แก่รัสเซียเพื่อแลกกับการสนับสนุนในการได้รับอิสรภาพของเชโกสโลวาเกียจากจักรวรรดิออสเตรีย ด้วยการปะทุของสงครามโลกครั้งที่หนึ่ง Masaryk ได้เริ่มทำงานเพื่ออิสรภาพของเช็กในการร่วมมือกับสโลวาเกีย พร้อมด้วยกับ แอ็ดวาร์ต แบแน็ช และ Milan Rastislav Štefánik Masaryk ได้เยือนประเทศตะวันหลายประเทศและได้รับการสนับสนุนจากนักเขียนข่าวการเมืองทรงอิทธิพล สภาชาติเชโกสโลวาเกียเป็นองค์กรหลักที่ได้ดำเนินการในการอ้างสิทธิ์สำหรับรัฐเชโกสโลวัก
ภาวะเศรษฐกิจฟองสบู่ดอตคอม
ภาวะเศรษฐกิจฟองสบู่ดอตคอม หรือ ภาวะเศรษฐกิจฟองสบู่ไอที (Dot-com bubble หรือ I.T. bubble ) คือภาวะการเก็งกำไรอันเกินควรของตลาดหลักทรัพย์ภาคเทคโนโลยีที่เกิดขึ้นระหว่าง พ.ศ. 2540 ถึง พ.ศ. 2543 (โดยที่จุดสูงสุดเกิดขึ้นเมื่อวันที่ 10 มีนาคม ค.ศ. 2000 เมื่อตลาดแนสแด็กขึ้นไปถึง 5132.52) ในช่วงเวลานั้นตลาดหลักทรัพย์ทางตะวันตกเป็นตลาดที่มูลค่าของหุ้นในเครืออินเทอร์เน็ตถีบตัวสูงขึ้นอย่างรวดเร็วเมื่อเทียบกับหุ้นในภาคตลาดอื่น ๆ โดยทั่วไป
สภาวะนี้เริ่มขึ้นในช่วงที่มีการก่อตั้งธุรกิจหรือบริษัทที่ใช้อินเทอร์เน็ตเป็นฐานขึ้นเป็นจำนวนมากที่เรียกว่า “บริษัทดอตคอม” เมื่อเห็นว่าราคาหุ้นสูงขึ้นอย่างรวดเร็วธุรกิจต่างก็หันมาเติมคำ “e-” นำหน้าชื่อ หรือ เติม “.com” ท้ายชื่อที่ทำให้ดูเหมือนจะมีส่วนเกี่ยวข้องกับอินเทอร์เน็ต ที่ทำให้นักเขียนผู้หนึ่งเรียกการลงทุนชนิดนี้ว่า “การลงทุนคำเสริม” (prefix investing)
ปัจจัยต่าง ๆ ที่รวมทั้งการถีบตัวสูงขึ้นของหุ้น, ความมั่นใจของตลาดที่เชื่อว่าบริษัทจะสร้างผลกำไรในอนาคต, การเก็งกำไรของนักลงทุนแต่ละราย, และ กองทุนร่วมลงทุน (venture capital) ที่มีอยู่โดยทั่วไป สร้างบรรยากาศที่ทำให้นักลงทุนมองข้ามพื้นฐานหลักของการลงทุน เช่นการที่จะต้องคำนึงถึงอัตราต่อกำไร (P/E ratio) และหันไปให้ความเชื่อมั่นต่อความก้าวหน้าทางเทคโนโลยีแทนที่
คณะผู้แทนทางทูตของประเทศเวียดนาม
สถานทูตและสถานกงสุลเวียดนามในต่างแดน
บ้านสาวโสด
บ้านสาวโสด เป็นภาพยนตร์ไทย ที่ออกฉายในปี พ.ศ. 2513 ที่สร้างมาจากบทประพันธ์ของ รพีพร ในรูปแบบฟิล์ม 16 มม. กำกับการแสดงโดย อดิสรณ์ (อดุลย์ ดุลยรัตน์) สร้างโดยค่าย พงศ์ไทยภาพยนตร์ อำนวยการสร้าง ลัดดา ประทับสิงห์ นำแสดงโดย มิตร ชัยบัญชา, เพชรา เชาวราษฎร์, เมตตา รุ่งรัตน์ และ ครรชิต ขวัญประชา ฉายครั้งแรกเมื่อวันที่ 25 ธันวาคม พ.ศ. 2513 ที่โรงภาพยนตร์เอ็มไพร์
ในช่วงเปิดกล้องครั้งแรกโดย "มิตร ชัยบัญชา" รับบทเป็น "ยอดชาย อนะกุล" หรือติ่ง ตัวละครของเรื่อง แต่ภาพยนตร์ยังถ่ายทำไม่เสร็จ มิตร ได้เสียชีวิตจากอุบัติเหตุอย่างกะทันหัน ส่วนทางผู้สร้างนั้นยังไม่ได้รื้อฟิล์มทิ้ง จึงได้นำ" ครรชิต ขวัญประชา" มาแสดงแทนมิตรจนจบเรื่อง
ภาพยนตร์เรื่องนี้ถือว่าเป็นต้นแบบของคุณแจ๋วที่ประสบความสำเร็จอย่างมากก็ว่าได้ เพราะเรื่องนี้ "เพชรา เชาวราษฎร์" ได้รับบทเป็นคนรับใช้ นอกจากนี้ยังมีเพลงประกอบภาพยนตร์ถึง 6 เพลง เช่น เพลงบ้านสาวโสด, นักรักทรหด เป็นต้น โดยเพลงหลักคือ "บ้านสาวโสด" ที่ขับร้องโดย กิ่งดาว จันทร์สวัสดิ์ ปัจจุบันพบเศษฟิล์มภาพยนตร์ 16 มม. มีสภาพไม่สมบูรณ์ พบว่าความยาวของภาพยนตร์เหลือเพียงแค่ 75 นาที
บ้านสาวโสด มีการสร้างเป็นภาพยนตร์อีกครั้ง ในปี พ.ศ. 2527 และมีการนำกลับมาทำใหม่เป็นละครโทรทัศน์ทาง ช่อง 5 และ ช่อง 3 ถึง 2 ครั้ง
เรื่องย่อ
บ้านสุนทรพันธ์หรือที่คนทั่วไปเรียกว่าบ้านสาวโสด มีพี่น้องสามสาวคือ ประเทืองทิพย์ (จุรี โอศิริ), หยิบฤทัย (ปริม ประภาพร) และวลัยพร (เมตตา รุ่งรัตน์) พากันดีใจเมื่อติ่งหรือยอดชาย อนะกุล (มิตร ชัยบัญชา/ครรชิต ขวัญประชา) ซึ่งเป็นหลานชายจะมาอยู่ด้วยเพื่อเรียนต่อ ทั้งสามสาวพยายามใช้เสน่ห์ยั่วยวนติ่ง แต่ก็ไม่ได้ผล ขณะเดียวกันแต๋วหรือหญิง สุระกานต์ (เพชรา เชาวราษฎร์) ลูกสาวอธิบดีบรรจง สุระกานต์ (เชาว์ แคล่วคล่อง) ก็อ้างตัวว่าชื่อแต๋ว เข้าเป็นคนรับใช้ในบ้านสาวโสด ซึ่งสามสาวไม่ค่อยพอใจที่ติ่งหันไปสนใจแต๋วมากกว่า ประเทืองทิพย์จึงไปบอกพ่อแม่ของติ่งว่า ติ่งจะเอาคนใช้เป็นเมีย ส่วนติ่งเองก็สงสัยในพฤติกรรมของแต๋วจึงแอบไปสมัครเป็นคนสวนบ้านพ่อของแต๋วจนสืบรู้ความจริง แต่แต๋วก็ไม่พอใจที่เห็นติ่งไปสนิทสนมกับพิณ (จอมใจ จรินทร) เมียนายไปล่ (เมือง อพอลโล) คนขับรถในบ้านจนเกิดเรื่องชกต่อยกัน นายไปล่ถูกไล่ออกจากบ้าน จึงได้พาพวกเข้ามาปล้นบ้านอธิบดีเพื่อแก้แค้น แต่ติ่งและเพื่อนๆ ก็มาช่วยไว้ได้ทัน
การนำมาสร้างใหม่
ภาพยนตร์เรื่องนี้ นำมาสร้างใหม่อีกครั้งเมื่อ พ.ศ. 2527 กำกับโดย ดริน ดารากร (อนุมาศ บุนนาค) สร้างโดย สยามภาพยนตร์ อำนวยการสร้างโดย เอื้อมเดือน บุนนาค นำแสดงโดย ปิยะมาศ โมนยะกุล, ทูน หิรัญทรัพย์, พิศมัย วิไลศักดิ์, เมตตา รุ่งรัตน์, มยุรา ธนะบุตร, พรพรรณ เกษมมัสสุ, สภา ศรีสวัสดิ์, บู๊ วิบูลย์นันท์, โกร่ง กางเกงแดง เข้าฉายครั้งแรกเมื่อวันที่ 24 มีนาคม 2527 ที่โรงหนังเพชรรามา-เพชรเอ็มไพร์-สามย่าน-เฉลิมบุรี-เจ้าพระยา
ภาพยนตร์เรื่องนี้เคยนำกลับมาสร้างใหม่เป็นละครโทรทัศน์ ครั้งแรกทาง ช่อง 5 ประมาณปี พ.ศ. 2523 นำแสดงโดย สมภพ เบญจาธิกุล, กาญจนา บุญประเสริฐ, สุกัญญา นาคสนธิ์, วิภารัตน์ เปรื่องสุวรรณ, มัตติกา เกียรติสกุล
และทาง ช่อง 3 ถึง 2 ครั้ง ในปี พ.ศ. 2534 นำแสดงโดย รอน บรรจงสร้าง, จริยา สรณคม, พลรัตน์ รอดรักษา, ธิติมา สังขพิทักษ์, ชุดาภา จันทเขตต์, รัชนก พูลผลิน ในปี พ.ศ. 2544 สร้างโดย ชลลัมพี นำแสดงโดย เพ็ญเพชร เพ็ญกุล, อ๋อม-สกาวใจ พูนสวัสดิ์, เกริก ชิลเลอร์, พาเมล่า บาวเด้นท์, ณัฐนันทน์ คุณวัฒน์, มยุริญ ผ่องผุดพันธ์, ดวงตา ตุงคะมณี, ตั๊ก ลีลา, รุ่งเรือง อนันตยะ, มนัสนันท์ พันเลิศวงศ์สกุล
เพลงบ้านสาวโสด
บ้านสาวโสด มีเพลงประกอบในภาพยนตร์ พ.ศ. 2513 คำร้องและทำนองโดย ไพบูลย์ บุตรขัน ขับร้องคนแรกโดย กิ่งดาว จันทร์สวัสดิ์ เพลงนี้เป็นเพลงประกอบภาพยนตร์หรือละครเรื่องนี้จนถึงปี พ.ศ. 2544
ยกเว้นปี พ.ศ. 2563 ที่ไม่ได้ใช้เพลงนี้เป็นเพลงประกอบละคร
การสร้างเป็นละครโทรทัศน์
ครั้งแรกเมื่อปี 2523 ทางช่อง 5 ผลิตละครโดย รัศมีดาวการละคร โดยผู้จัด บทโทรทัศน์ กำกับการแสดงโดย กนกวรรณ ด่านอุดม นำแสดงโดย สมภพ เบญจาธิกุล, กาญจนา บุญประเสริฐ, สุกัญญา นาคสนธิ์, วิภารัตน์ เปรื่องสุวรรณ, มัตติกา เกียรติสกุล ออกอากาศทุกวันจันทร์ - วันพฤหัสบดี เวลา 20.45-21.45 น. ในวันที่ พ.ศ. 2523 - พ.ศ. 2523 ต่อจากละคร คุณหญิงนอกทำเนียบ ครั้งที่ 2 เมื่อปี 2534 ทางช่อง 3 ผลิตละครโดย จิระวดี อิศรางกูร ณ อยุธยา โดยผู้จัด จิระวดี อิศรางกูร ณ อยุธยา บทโทรทัศน์ ผอูน จันทรศิริ กำกับการแสดงโดย ยิ่งยศ ปัญญา นำแสดงโดย จริยา แอนโฟเน่, ธิติมา สังขพิทักษ์, ชุดาภา จันทเขตต์, รัชนก พูลผลิน, รัญญา ศิยานนท์, รอน บรรจงสร้าง, พลรัตน์ รอดรักษา  ออกอากาศทุกวันจันทร์ - วันอังคาร เวลา 20.20 - 22.20 น. ในวันที่ พ.ศ. 2534 - พ.ศ. 2534 ต่อจากละคร สุดถนนบนทางเปลี่ยว
ครั้งที่ 3 เมื่อปี 2544 ทางช่อง 3 ผลิตละครโดย บริษัท ชลลัมพี โปรดักชัน จำกัด โดยผู้จัด สรวงสุดา ชลลัมพี บทโทรทัศน์ กำกับการแสดงโดย สรวงสุดา ชลลัมพี นำแสดงโดย เพ็ญเพ็ชร เพ็ญกุล, สกาวใจ พูนสวัสดิ์, เกริก ชิลเลอร์, พาเมล่า เบาว์เด้นท์, ณัฐนันทน์ คุณวัฒน์, มยุริญ ผ่องผุดพันธ์, รุ่งเรือง อนันตยะ, มนัสนันท์ พันเลิศวงศ์สกุล ออกอากาศทุกจันทร์ - วันศุกร์ เวลา 19.00 - 19.45 น. ในวันที่ พ.ศ. 2544 - พ.ศ. 2544 ต่อจากละคร สุดหัวใจ ครั้งที่ 4 เมื่อปี 2563 ทางช่องGMM25 ผลิตละครโดย เช้นจ์ 2561 โดยผู้จัด สายทิพย์ มนตรีกุล ณ อยุธยา, วรฤทธิ์ ไวยเจียรนัย บทโทรทัศน์ สร้างสรรค์, ภาณิณ กำกับการแสดงโดย วศินี คุณะนิติสาร นำแสดงโดย จิรายุ ละอองมณี, วรนิษฐ์ ถาวรวงศ์, อภิญญา สกุลเจริญสุข, อัครวุฒิ มังคลสุต, อรัชพร โภคินภากร, มยุริญ ผ่องผุดพันธ์, ปภังกร ฤกษ์เฉลิมพจน์ ออกอากาศทุกจันทร์ - วันอังคาร เวลา 20.10 - 21.25 น. เริ่มวันจันทร์ที่ 28 กันยายน พ.ศ. 2563 - 1 ธันวาคม พ.ศ. 2563 ต่อจากละคร เริงริตา
วิทยาลัยชุมชนพังงา
วิทยาลัยชุมชนพังงา เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงการอุดมศึกษาวิทยาศาสตร์ วิจัย และนวัตกรรม จัดตั้งขึ้นตามนโยบายของรัฐบาลในการจัดให้มีวิทยาลัยชุมชนขึ้นโดยเฉพาะยังจังหวัดที่ยังไม่มีสถาบันอุดมศึกษา เพื่อให้ประชาชนได้รับโอกาสที่เท่าเทียมกันในการเรียนรู้ตลอดชีวิต โดยยึดหลัก "การศึกษาสร้างชาติ สร้างคน และสร้างงาน"
ประวัติ
วิทยาลัยชุมชนพังงา จัดตั้งขึ้นเมื่อวันที่ 8 ตุลาคม พ.ศ. 2547 โดยเริ่มดำเนินการครั้งแรกในวันที่ 1 มีนาคม พ.ศ. 2549 และเปิดรับนักศึกษาในปีการศึกษา 2549 เป็นปีแรก ซึ่งในระยะแรกได้ใช้สถานที่ของโรงเรียนทับปุดวิทยา ตำบลบ่อแสน อำเภอทับปุด จังหวัดพังงา
เมื่อวันที่ 19 มกราคม พ.ศ. 2550 ได้ย้ายสำนักงานจากเดิมมายังที่ดินที่ได้รับมอบจากโรงเรียนทับปุดวิทยา ตำบลบ่อแสน อำเภอทับปุด จังหวัดพังงา บนเนื้อที่ 20 ไร่
หลักสูตรที่เปิดสอน
วิทยาลัยชุมชนพังงา เปิดทำการเรียนการสอน 2 ระดับ คือ ระดับอนุปริญญา และหลักสูตรระยะสั้น
อ้างอิง
วิทยาลัยชุมชนพังงา เปิดการเรียนการสอนระดับอนุปริญญา  5 สาขาวิชา 1.สาขาวิชาการปกครองท้องถิ่น 2.สาขาวิชาการศึกษาปฐมวัย 3.สาขาวิชาคอมพิวเตอร์ธุรกิจ 4.สาขาวิชาการเทคโนโลยีสารสนเทศและการสื่อสาร 5.สาขาวิชาการจัดการทั่วไป
จอห์น สโตนส์
จอห์น สโตนส์ (John Stones; เกิด 28 พฤษภาคม ค.ศ. 1994) เป็นนักฟุตบอลชาวอังกฤษ ปัจจุบันเล่น ในตำแหน่งเซ็นเตอร์แบ็กให้กับแมนเชสเตอร์ซิตี และทีมชาติอังกฤษ
สโตนส์สร้างชื่อขึ้นมาจากการเล่นให้กับเอฟเวอร์ตันถึง 3 ฤดูกาล จนกลายเป็นที่ต้องการตัวของหลายสโมสร และได้ย้ายมาสู่แมนเชสเตอร์ซิตีในช่วงก่อนเปิดฤดูกาล 2016–17 ด้วยสัญญา 6 ปี ค่าตัวคาดว่า 47.5 ล้านปอนด์ (ประมาณ 2,232.5 ล้านบาท) เป็นกองหลังชาวอังกฤษที่มีค่าตัวแพงที่สุดในประวัติศาสตร์
แอฟริกาคัพออฟเนชันส์ 2019 รอบคัดเลือก กลุ่ม เจ
กลุ่ม เจ ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: ตูนิเซีย, อียิปต์, ไนเจอร์, และ เอสวาตีนี (สมัยก่อนคือ สวาซิแลนด์).
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน มีนาคม 2562.
ตูนิเซีย และ อียิปต์, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว
การแข่งขันทั้งหมดมี 34 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
น้ำพุ (ภาพยนตร์)
น้ำพุ เป็นภาพยนตร์ไทย ที่ออกฉายเมื่อปี พ.ศ. 2527 สร้างโดย ไฟว์สตาร์ โปรดักชั่น ถ่ายทำด้วยระบบฟิล์ม 35 มม.สโคป บันทึกเสียงจริงซาวด์-ออน-ฟิล์ม กำกับการแสดงโดย ยุทธนา มุกดาสนิท สร้างจากเนื้อเรื่องมาจากหนังสือ เรื่องของน้ำพุ ของ สุวรรณี สุคนธา ซึ่งเป็นเรื่องราวชีวิตจริงของ วงศ์เมือง นันทขว้าง เป็นบุตรชายคนเดียวของ สุวรรณี สุคนธา ที่ติดยาเสพติด เป็นอุทธาหรณ์ ของการเลี้ยงบุตร และ อันตรายของยาเสพติด  เป็นเรื่องราวของน้ำพุเป็นเด็กที่เติบโตมาในครอบครัวที่มีปัญหาและเขาก็ได้ค้นหาสิ่งใหม่ๆให้ชีวิตของเค้าทั้งดีและไม่ดี แต่น้ำพุ ก็เลือกทางผิด แม่ของน้ำพุรู้ก็สายไปเสียแล้ว น้ำพุได้ติดยาอย่างหนักและในที่สุดยาเสพติดได้เอาชีวิตน้ำพุไป ออกเข้าฉายเมื่อวันที่ 7 มิถุนายน พ.ศ. 2527 ที่โรงภาพยนตร์เอเธนส์
ภาพยนตร์เรื่องนี้ได้รับการตอบรับจากผู้ชมและงานประกาศรางวัลต่างๆ อย่างงดงาม เช่น รางวัลตุ๊กตาทอง เป็นต้น จนเป็นภาพยนตร์อมตะอีกเรื่องของไทย ปัจจุบันภาพยนตร์เรื่องนี้ทางบีเคพีและไฟว์สตาร์ นำมารีมาสเตอร์ใหม่ภายใต้โปรเจกต์ The Legend Collection ซึ่งเรื่องนี้ก็เป็นภาพยนตร์ในตำนานอีกเรื่องหนึ่งที่ควรค่าแก่การเก็บสะสมเช่นกัน
เรื่องย่อ
ในปี พ.ศ. 2517 แม่ (ภัทราวดี ศรีไตรรัตน์ เบรดี), น้ารัน (เรวัติ พุทธินันท์) และลูกๆช่วยกันพังประตูเข้าไปในห้องของน้ำพุ (อำพล ลำพูน) ซึ่งอยู่ในสภาพตาเหลือก ไม่มีสัญญาณใดๆที่บ่งบอกถึงการมีชีวิต และหอบหิ้วกันขึ้้นรถเพื่อนำตัวไปโรงพยาบาลในสภาพทุลักทุเลอย่างหนัก
หมอกับพยาบาลกำลังยื้อยุดฉุดชีวิตของน้ำพุกับความตาย ห้วงคำนึงของแม่คิดถึงความเป็นมาเกี่ยวกับเด็กหนุ่มผู้วายชนม์ที่ต้องบอกว่ามันเริ่มต้นด้วยความโชคร้ายทีเดียว ตั้งแต่การเป็น ‘ไอ้เด็กเกิดวันที่สิบสาม ไอ้ตัวซวย’ ตามคำบริภาษของผู้เป็นพ่อ (สุเชาว์ พงษ์วิไล) ในห้วงยามที่ฝ่ายหลังเดือดดาล ตามมาด้วยการเป็นลูกผู้ชายเพียงคนเดียว และไม่ได้รับอนุญาตให้เล่นตุ๊กตากับพี่ๆน้องๆต่างเพศกัน บ้านของเขาต้องกลายเป็นสมรภูมิรบระหว่างพ่อแม่ที่ทะเลาะเบาะแว้งและถึงขั้นลงไม้ลงมือต่อหน้าต่อตาน้ำพุเป็นประจำ แต่บางที สิ่งที่อาจเรียกได้ว่าเป็นตราบาปที่ฝังแน่นในจิตใจของน้ำพุก็คือการที่เขาถูกผู้เป็นพ่อทำให้รู้สึกว่าเป็นต้นเหตุให้แม่ตัดสินใจหอบลูกๆทั้งหมดออกจากบ้านไป ทั้งๆที่ในความเป็นจริงแล้ว พ่อของน้ำพุใช้มีดตัดสายป่านจนขาด อันเป็นเหตุให้เด็กน้อยไปฟ้องแม่ด้วยน้ำตานองหน้า และแม่สั่งให้ลูกๆทุกคนเก็บข้าวของออกจากบ้าน และ “เราจะไม่กลับมาเหยียบบ้านนี้อีก” เป็นเพียงแค่ฟางเส้นสุดท้ายของความขัดแย้งระหว่างคนเป็นพ่อแม่เท่านั้นเอง
ต่อมา น้ำพุกับเพื่อนที่ชื่ออ๊อด (กฤษณะ จำปา) ซึ่งยังเป็นนักเรียนมัธยม กำลังชักชวนกันหนีโรงเรียนและเพิ่งจะรอดพ้นจากการถูกสารวัตรนักเรียนจับกุม น้ำพุยังนับว่าดีกว่าของอ๊อดที่พ่อแม่ไม่เพียงแยกทางกัน หากตัวเขายังถูกส่งไปอยู่กับลุง ขณะที่น้ำพุยังได้อยู่กับแม่ของตัวเอง การอยู่ตามลำพังกับแม่ของน้ำพุ ขณะที่พี่น้องคนอื่นๆถูกส่งไปอยู่กับญาติ แม่ของน้ำพุซึ่งก็ไม่ได้แตกต่างไปจากชนชั้นกลางในเมืองหลวงทั่วๆไปที่ต้องดิ้นรนกระเสือกกระสนภายใต้ระบบเศรษฐกิจที่บีบรัดตัว เพราะตระหนักว่าการงอมืองอเท้าและไม่ทำอะไร รังแต่จะนำไปสู่ความล้าหลัง, ถดถอยและความยากจน ต้องทำงานหามรุ่งหามค่ำ และกลับบ้านดึกๆดื่นๆตลอดเวลา นั่นยังไม่ต้องเอ่ยถึงการที่แม่ไม่อาจตัดตัวเองขาดจากสังคม และมีเรื่องให้ต้องสังสรรค์กับเพื่อนฝูงเป็นประจำ หรือกระทั่งมีแฟนใหม่ ซึ่งมองในมุมของคนที่ต้องแบกภาระอะไรไว้มากมาย มันเป็นการแสวงหาการปลอบประโลมมากกว่าความฟุ่มเฟือย
น้ำพุกลับบ้านซึ่งเป็นเพียงห้องพักเล็กๆ ที่ขอแบ่งเช่าบนตึกแถวเพื่อมาอยู่กับตัวเองจึงดูเหมือนจะเป็นสภาวการณ์อันเป็นปกติธรรมดา ที่แม่ของน้ำพุต้องเดินทางไปเมืองนอก 2-3 เดือน และหนุ่มน้อยถูกส่งไปอยู่กับลุงและป้า ชีวิตน้ำพุก็ค่อยๆโน้มเอียงไปในทางเพื่อนๆ ซึ่งมี ’หน้าตาแปลกๆ’ โผล่เข้ามา หนึ่งในนั้นก็คือใหม่ (ปิติ จตุรภัทร์) ผู้ซึ่งก็เหมือนกับอ๊อดและน้ำพุตรงที่พ่อแม่แยกทางกัน แต่ที่หนุ่มน้อยคนนี้พกติดตัวมามากกว่าใครๆก็คือ ความโกรธเกลียดและคับแค้นพวกผู้ใหญ่ทุกๆคน น้ำพุไม่เคยมีความสุขกับบ้านหรือครอบครัวเลย เพราะหลังจากที่แม่สามารถเก็บหอมรอมริบ จนกระทั่งสามารถดาวน์บ้านเป็นของตัวเอง และลูกๆทุกคนได้กลับมาอยู่ร่วมกันอย่างพร้อมหน้าพร้อมตา มันก็นับเป็น ‘วันชื่นคืนสุข’ สำหรับน้ำพุอย่างแท้จริง ระหว่างเขากับพี่หน่อย (นิศา มุจลินทร์กุล) และหนูแดง (กนกวรรณ บุรานนท์) มักจะมีเรื่องให้ระหองระแหงใจเป็นประจำ แต่ก็ไม่ใช่เรื่องใหญ่โต
น้ำพุพยายามประท้วงการมาของน้ารันโดยแสวงหาแนวร่วมจากศัตรูเก่าของตัวเอง นั่นก็คือการนำเรื่องที่เกิดขึ้นไปฟ้องพ่อ คงจะด้วยหวังว่า บางที พ่ออาจจะช่วยจัดการอะไรได้ แต่มันก็การดิ้นรนที่สูญเปล่าและไม่เกิดดอกผลแต่อย่างใด เพราะพ่อของน้ำพุได้แต่หมกมุ่นอยู่กับการเขียนรูปและไม่แสดงให้เห็นถึงความยี่หระต่อสิ่งที่เกิดขึ้นภายนอก
น้ำพุอับจนหนทางและต้องเอ่ยปากสารภาพกับแม่อย่างไม่ปิดบังว่าเขาติดยา ในบรรดาความรู้สึกอันหลากหลายที่ประดังประเดเข้ามาพร้อมๆกัน ทั้งตกตะลึงและไม่อยากจะเชื่อในสิ่งที่ตัวเองได้ยิน มีอยู่แว่บหนึ่งที่ผู้ชมสามารถสัมผัสได้ก็คือความรู้สึกน้อยเนื้อต่ำใจของแม่ที่ลูกชายไม่นึกถึงเธอ จึงเดินทางไปวัดถ้ำกระบอกกับเพื่อนเพื่อเลิกยา  แต่เมื่อเขากลับมาบ้านอีกครั้ง   เขากลับไม่ได้รับการต้อนรับอย่างดีเท่าที่เขาคาดหวัง   จึงเกิดความรู้สึกน้อยใจตามประสาวัยรุ่น   จึงฉีดเฮโรอีนเกินขนาดจนถึงขั้นเสียชีวิต
การีม เอล อาห์มาดี
การีม เอล อาห์มาดี อาร์รูซี (อาหรับ: كريم الأحمدي) เกิดเมื่อวันที่ 27 มกราคม ค.ศ. 1985 ที่เมือง เอนสเกเด ประเทศเนเธอร์แลนด์ เป็นนักฟุตบอล ชาวโมร็อกโก เล่นในตำแหน่งกองกลางตัวรับ ให้กับสโมสร อัลอิตติฮัต ในซาอุดีอาระเบีย
พรรคประชาธิปไตย (พ.ศ. 2517)
พรรคประชาธิปไตย เป็นพรรคการเมืองที่จดทะเบียนจัดตั้งพรรคเป็นพรรคการเมืองลำดับที่ 1 ตามพระราชบัญญัติพรรคการเมือง พ.ศ. 2517 เมื่อวันที่ 29 ตุลาคม พ.ศ. 2517 มีนาย ชุมพล มณีเนตร อดีต ส.ส.จังหวัดฉะเชิงเทรา พรรคประชาธิปัตย์ เป็นหัวหน้าพรรค และพันตำรวจตรี ประชา พูนวิวัฒน์ นักเขียนอิสระ เป็นเลขาธิการพรรค
ประวัติ
ต่อมาในปี พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ในปี พ.ศ. 2526 นายชุมพล มณีเนตร ได้จัดตั้งพรรคประชาธิปไตยขึ้นอีกครั้งหนึ่ง แต่ไม่ประสบความสำเร็จ และยุบพรรคไปในปี พ.ศ. 2529
การเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคประชาธิปไตย ได้ที่นั่งในสภาผู้แทนราษฎรเพียง 2 ที่นั่ง คือ นายเจริญ หนูสง จากจังหวัดพัทลุง และนายสุนทร ยิ่งนคร จากจังหวัดสมุทรสงคราม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคประชาธิปไตย ได้ที่นั่งในสภาผู้แทนราษฎรเพียง 1 ที่นั่ง คือ นายชุมพล มณีเนตร จากจังหวัดฉะเชิงเทรา
วอลเทอร์ ครองไคท์
วอลเทอร์ เลแลนด์ ครองไคท์ จูเนียร์ ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงข่าวภาคค่ำทางสถานีโทรทัศน์ซีบีเอสติดต่อกันเป็นเวลา 19 ปีติดต่อกันตั้งแต่ปี 1962–81 โดยได้รับการยกย่องเป็น "บุคคลที่น่าเชื่อถือที่สุดในอเมริกา" จากผลการทำโพล ครองไคท์ได้รับการชื่นชมว่าเป็นผู้ที่รายงานข่าวด้วยความเป็นกลาง ไม่เอนเอียงไปทางฝ่ายหนึ่งฝ่ายใด จนได้รับการเปรียบเทียบว่าเปรียบเสมือน "สมอเรือ" และเป็นที่มาของคำศัพท์ที่ใช้เรียกผู้ประกาศข่าวว่า "News anchor" และในสวีเดนกับเนเธอร์แลนด์มีศัพท์เรียกผู้ประกาศข่าวว่า "ครองไคเทอร์" (Kronkiters, Cronkiters)
เส้นขนานที่ 53 องศาเหนือ
เส้นขนานที่ 53 องศาเหนือ คือวงกลมละติจูดที่ 53 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 53° เหนือลากผ่านพื้นที่ดังนี้:
กีฬามวยสากลสมัครเล่นในโอลิมปิกฤดูร้อน 1980
การแข่งขันมวยสากลสมัครเล่นในโอลิมปิกฤดูร้อน 1980 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 22 ที่มอสโก สหภาพโซเวียต ระหว่างวันที่ 20 กรกฎาคม - 2 สิงหาคม พ.ศ. 2523 จัดขึ้นที่สนาม Indoor Stadium of the Olympiski Sports Complex ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 11 รายการ คือ ประเภททีมชาย 11 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 271 คน จาก 51 ประเทศ
แดนซ์ป็อป
แดนซ์ป็อป (Dance-pop) เป็นแนวเพลงประเภทอิเล็กทรอนิกส์แดนซ์และแนวเพลงย่อยของป็อป เกิดขึ้นหลังยุคดิสโก้ ราวปี ค.ศ. 1981 โดยรวมเพลงจังหวะเต้นรำเข้ากับเพลงโครงสร้างเพลงป็อป และ/หรือ อาร์แอนด์บี
แดนซ์ป็อปมีพัฒนามาจากดนตรีดิสโก้ ผสมผสานจังหวะดนตรีป็อปและริทึมแอนด์บลูส์ ดนตรีแดนซ์ป็อปได้ถูกพัฒนามาตลอดทศวรรษ 1980 โดยดนตรีแดนซ์ป็อปจะรวมเพลงหลาย ๆ แนว เพราะว่าเป็นแนวเพลงที่เน้นรูปแบบเต็ม ๆ ของการเป็นเพลง ในแดนซ์-ป็อปจึงมักเห็นมีการแยกแนวเพลงประเภทนี้ออกมาจากเพลงแดนซ์ เพลงแดนซ์-ป็อปมีความสัมพันธ์อันใกล้ชิดกับเพลงทีนป็อปและยูโรแดนซ์ ในช่วงกลางคริสต์ทศวรรษ 1980 และปลายคริสต์ทศวรรษ 1990 จากกระแสของบอยแบนด์และเกิร์ลกรุป และการถูกแนะนำใหม่ของเครื่องเสียงพูดและนวัตกรรมใกล้เคียงกัน
อนงค์วรรณ เทพสุทิน
อนงค์วรรณ เทพสุทิน (สกุลเดิม : พุกประเสริฐ) ประธานสโมสรฟุตบอลสุโขทัย เป็นอดีตรัฐมนตรีว่าการกระทรวงทรัพยากรธรรมชาติและสิ่งแวดล้อม และอดีตหัวหน้าพรรคมัชฌิมาธิปไตย
ประวัติ
อนงค์วรรณ เทพสุทิน (สกุลเดิม : พุกประเสริฐ) เกิดวันที่ 21 กันยายน พ.ศ. 2501 ที่อำเภอศรีสำโรง จังหวัดสุโขทัย มีชื่อเล่นว่า เป้า บุคคลในแวดวงการเมืองหรือสื่อมวลชนนิยมเรียกว่า เจ๊เป้า สมรสกับ นายสมศักดิ์ เทพสุทิน อดีตรัฐมนตรีว่าการกระทรวงแรงงาน มีบุตรธิดาด้วยกัน 2 คน คือ นางสาวณัฐธิดา เทพสุทิน สำเร็จการศึกษาปริญญาตรี คณะพาณิชยศาสตร์และการบัญชี สาขาวิชาการบัญชี เกียรตินิยมอันดับหนึ่ง จุฬาลงกรณ์มหาวิทยาลัย ปัจจุบันทำงานที่ บริษัท ERNST & YOUNG และ นายเทิดไท เทพสุทิน ศึกษาอยู่ที่ Guildford Grammar School ประเทศออสเตรเลีย
การศึกษา
อนงค์วรรณ เทพสุทิน สำเร็จการศึกษาระดับปริญญาตรี จากมหาวิทยาลัยศรีนครินทรวิโรฒ พิษณุโลก (มหาวิทยาลัยนเรศวรในปัจจุบัน) และระดับปริญญาโท สาขารัฐศาสตร์ จากมหาวิทยาลัยเกษตรศาสตร์
การทำงาน
อนงค์วรรณ เทพสุทิน เริ่มรับราชการครูเมื่อปี พ.ศ. 2524 ที่อำเภอสวรรคโลก จังหวัดสุโขทัย ต่อมาในปี พ.ศ. 2530 จึงได้โอนมาเป็นข้าราชการพลเรือนสามัญ สังกัดสำนักงานการประถมศึกษาจังหวัดสุโขทัย และในปี พ.ศ. 2538 จึงได้ย้ายเข้ามาปฏิบัติราชการ ในสังกัดกลุ่มช่วยอำนวยการและประสานราชการ สำนักงานปลัดกระทรวงศึกษาธิการ และลาออกจากราชการในปี พ.ศ. 2544 เพื่อลงสมัครรับเลือกตั้ง
การเมือง
อนงค์วรรณ เทพสุทิน เข้าสู่งานการเมืองในปี พ.ศ. 2544 เป็นสมาชิกสภาผู้แทนราษฎรครั้งแรก ในเขต 1 จังหวัดสุโขทัย สังกัดพรรคไทยรักไทย ต่อมาในปี พ.ศ. 2548 ได้รับการเลือกตั้งเป็นสมาชิกสภาผู้แทนราษฎร เขต 1 จังหวัดสุโขทัย สมัยที่ 2 และเป็นประธานชมรม ส.ส.หญิงพรรคไทยรักไทยด้วย ต่อมาก่อนการเลือกตั้ง พ.ศ. 2550 จึงได้ย้ายมาสังกัดพรรคประชาราช และได้รับตำแหน่งเลขาธิการพรรค แต่เกิดความขัดแย้งภายในพรรค จึงได้แยกตัวออกมาจัดตั้งพรรคการเมือง คือ พรรคมัชฌิมาธิปไตย และรับตำแหน่งหัวหน้าพรรค
ในปี พ.ศ. 2551 ได้รับการแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลของนายสมัคร สุนทรเวช และนายสมชาย วงศ์สวัสดิ์ แต่ต้องพ้นจากตำแหน่งเนื่องจากถูกตัดสิทธิ์ทางการเมืองเป็นเวลา 5 ปี ในคดียุบพรรคการเมือง พ.ศ. 2551 คณะกรรมการป้องกันและปราบปรามการทุจริตแห่งชาติ แจ้งข้อกล่าวหาว่า อนงค์วรรณ เทพสุทิน กระทำความผิดฐานทุจริตต่อหน้าที่ หรือกระทำความผิด ต่อตำแหน่งหน้าที่ราชการเกี่ยวกับโครงการอนุรักษ์ ทรัพยากรดินและป่าไม้ในพื้นที่ป่าอนุรักษ์ เพื่อลดผลกระทบ ภาวะวิกฤติโลกร้อน วงเงินงบประมาณปี 2551 จำนวน 770 บ้านบาท กรณีการก่อสร้างฝายต้นน้ำ แบบผสมผสานและการเพาะชำ/ปลูกหญ้าแฝก โดยมิชอบ และหักเงินโครงการดังกล่าว เพื่อประโยชน์ สำหรับตนเองและผู้อื่นโดยมิชอบ ทำให้เกิดความเสียหาย แก่ทางราชการ จำนวน 4 คดี
โรคพยาธิไส้เดือน
โรคพยาธิไส้เดือน (Ascariasis) เป็นโรคของมนุษย์ซึ่งเกิดจากพยาธิไส้เดือน (Ascaris lumbricoides) ประมาณกันว่าหนึ่งในสี่ของประชากรโลกมีการติดเชื้อพยาธิดังกล่าว โรคพยาธิไส้เดือนมักเกิดในเขตร้อนและในบริเวณที่สุขลักษณะไม่ดี
การติดเชื้อพยาธิไส้เดือนมักเกิดจากการรับประทานอาหารที่ปนเปื้อนไข่พยาธิ ตัวอ่อนของพยาธิจะออกมาจากไข่และไชผ่านผนังลำไส้ เข้าไปสู่ปอด และออกมายังทางเดินหายใจ ก่อนจะถูกกลืนกลับเข้าไปและเจริญเป็นตัวเต็มวัยในลำไส้ซึ่งมีความยาวถึง 30 เซนติเมตร (ประมาณ 12 นิ้ว) เกาะติดกับผนังของลำไส้
ผู้ที่ติดเชื้อพยาธิไส้เดือนอาจไม่มีอาการหากมีการติดเชื้อในปริมาณน้อย ผู้ป่วยที่มีอาการมีการอักเสบ ไข้ และท้องเสีย และมีอาการแทรกซ้อนจากการไชไปตามส่วนต่าง ๆ ของร่างกายของพยาธิตัวอ่อน
วงชีวิตของพยาธิ
ไข่จะเริ่มปรากฏในอุจจาระประมาณวันที่ 60-70 อาการจากการติดเชื้อพยาธิตัวอ่อนจะเกิดราว 4-16 วันหลังจากการติดเชื้อ อาการสุดท้ายคือปวดท้อง อาเจียน เป็นไข้ พบไข่พยาธิในอุจจาระ ผู้ป่วยบางคนอาจมีอาการเกี่ยวกับปอดหรือความผิดปกติของระบบประสาทจากการไชผ่านร่างกายของพยาธิตัวอ่อน อย่างไรก็ตามทั่วไปมักมีอาการน้อยหรือไม่มีอาการ ก้อนกระจุกของพยาธิอาจอุดกั้นทางเดินอาหาร การไชของตัวอ่อนอาจทำให้เกิดปอดอักเสบหรืออีโอสิโนฟิเลีย (eosinophilia) <!--
Source
The source of transmission is from soil and vegetation on which fecal matter containing eggs has been deposited. Ingestion of infective eggs from soil contaminated with human feces or transmission and contaminated vegetables and water is the primary route of infection. Intimate contact with pets which have been in contact with contaminated soil may result in infection, while pets which are infested themselves by a different type of roundworm can cause infection with that type of worm (Toxocara canis, etc) as occasionally occurs with groomers.
Transmission also comes through municipal recycling of wastewater into crop fields. This is quite common in emerging industrial economies, and poses serious risks for not only local crop sales but also exports of contaminated vegetables. A 1986 outbreak of ascariasis in Italy was traced to irresponsible wastewater recycling used to grow Balkan vegetable exports .
Transmission from human to human by direct contact is impossible.
Diagnosis
The diagnosis is usually incidental when the host passes a worm in the stool or vomit. Stool samples for ova and parasites will demonstrate Ascaris eggs. Larvae may be found in gastric or respiratory secretions in pulmonary disease. Blood counts may demonstrate peripheral eosinophilia. On X-ray, 15-35 cm long filling defects, sometimes with whirled appearance (bolus of worms).
Symptoms
Patients can remain asymptomatic for very long periods of time. As larval stages travel through the body, they may cause visceral damage, peritonitis and inflammation, enlargement of the liver or spleen, toxicity, and pneumonia. A heavy worm infestation may cause nutritional deficiency; other complications, sometimes fatal, include obstruction of the bowel by a bolus of worms (observed particularly in children) and obstruction of the bile or pancreatic duct. More than 796 Ascaris lumbricoides worms weighing 550 g [19 ounces] were recovered at autopsy from a 2-year-old South African girl. The worms had caused torsion and gangrene of the ileum, which was interpreted as the cause of death.
Ascaris takes most of its nutrients from the partially digested host food in the intestine. There is limited evidence that it can also pierce the intestinal mucous membrane and feed on blood, but this is not its usual source of nutrition. As a result, Ascaris infection does not produce the anemia associated with some other roundworm infections.
Treatment
Also, corticosteroids can treat some of the symptoms, such as inflammation.
Native Americans have traditionally used epazote (Chenopodium ambrisioides) for treatment, which was not as powerful as pharmaceutical compounds, but spontaneous passage of Ascarids provided some proof of efficacy.
Some recent studies exist in the medical literature suggesting that sun-dried papaya and watermelon seeds may reduce infections by a large factor. The adult dosage is one tablespoon of the seed powder in a glass of sugar water once a week for two weeks. The sugar makes the bitter taste palatable and acts as a laxative.
Prevention
Prevention includes; use of toilet facilities; safe excreta disposal; protection of food from dirt and soil; thorough washing of produce; and hand washing.
Food dropped on the floor should never be eaten without washing or cooking, particularly in endemic areas. Vegetables originating from third-world countries should always be washed thoroughly before consumption.
Animal models for Ascaris infestation
There are two animal models for studying Ascaris infection:
Trivia
-->
โยฮัน เบ็คมัน
โยฮัน เบ็คมัน (Johann Beckmann; 4 มิถุนายน ค.ศ. 1739 − ค.ศ. 1811) เป็นนักเขียนสาขาวิทยาศาสตร์ชาวเยอรมัน ผลงานชิ้นสำคัญของโยฮัน เบ็คมันคือ Beiträge zur Geschichte der Erfindungen (ประวัติการประดิษฐ์ การค้นพบ และที่มา) ที่เขียนระหว่างปี ค.ศ. 1780−1805
เบ็คมันเป็นบุคคลแรกที่คิดคำว่า "เทคโนโลยี" ขึ้นมาใช้เพื่อที่จะหมายถึงศาสตร์ของการค้าขาย และเป็นคนแรกที่สอนวิชานี้และเขียนเกี่ยวกับหัวข้อนี้เป็นตำราการศึกษา
เบ็คมันเกิดเมื่อวันที่ 4 มิถุนายน ค.ศ. 1739 ที่โฮยาในฮันโนเฟอร์ บิดาเป็นนายไปรษณีย์และผู้เก็บภาษี เบ็คมันได้รับการศึกษาที่ชตัดและที่มหาวิทยาลัยที่เกิตติงเก็นในสาขาเทววิทยา คณิตศาสตร์ ฟิสิกส์ ธรรมชาติวิทยา และการเงินและการบริหาร หลังจากที่จบการศึกษาในปี ค.ศ. 1762 แล้วเบ็คมันก็ทำการเดินทางเพื่อการศึกษาไปยังเบราน์ชไวค์และสาธารณรัฐดัตช์เพื่อไปสำรวจเหมือง โรงงาน และพิพิธภัณฑ์ธรรมชาติวิทยา
อ้างอิง
1739 1811
สีหนุ่ม เชิญยิ้ม
สีหนุ่ม เชิญยิ้ม (บางครั้งสะกดเป็น ศรีหนุ่ม เชิญยิ้ม) มีชื่อจริงว่า บุญธรรม ฮวดกระโทก ​ (1 ธันวาคม พ.ศ. 2497 — 1 ธันวาคม พ.ศ. 2558) เป็นนักแสดงตลกและนักร้องชาวไทย เกิดที่อำเภอวังทอง จังหวัดพิษณุโลก สีหนุ่มมีบิดาชื่อคงและมารดาชื่อปานมีพี่น้องด้วยกัน 5 คน
ประวัติ
สีหนุ่ม เชิญยิ้ม หรือ บุญธรรม ฮวดกระโทก เกิดเมื่อวันที่ 1 มีนาคม พ.ศ. 2497 ที่บ้านเนินสะอาด ต.ชมพู อ.วังทอง​ จ.พิษณุโลก มีพี่น้องทั้งหมด 5 คน เป็นบุตรคุณพ่อคง และคุณแม่ปาน ฮวดกระโทก พ่อแม่มีอาชีพเป็นชาวไร่ชาวนา โดยมีชื่อเล่นที่หมู่บ้านเรียกว่า "จ๊อด" บุญธรรมเรียนจบชั้นประถมศึกษาปีที่ 4 จากโรงเรียนวังดินสอ พอจบการศึกษาก็มาเป็นชาวนา เลี้ยงควาย และด้วยความที่สีหนุ่มชอบเสียงเพลง จึงชอบไปดูรำวงจนเสียงร้องไปถูกใจเจ้าของละครเร่แห่งหนึ่ง จึงได้เข้ามาอยู่กรุงเทพพร้อมกับคณะละครเร่ สีหนุ่มก้าวขึ้นวงลูกทุ่งวงแรกกับ "ก้องนภา ลูกธน" ก่อนที่จะเปลี่ยนวงไปเรื่อย ๆ จนถึงวง "ชาย เมืองสิงห์" และในเวลาเดียวกัน ดู๋ ดอกกระโดน, ดี๋ ดอกมะดัน และ เพชร โพธิ์ทอง ลาออกจากวง สีหนุ่มจึงเลิกเป็นนักร้องและหันมาเล่นตลก โดยได้เปลี่ยนไปเรื่อย ๆ มาถึงวงดนตรี "สุริยา ชินพันธุ์"
ภายหลังได้พบกับ โน้ต เชิญยิ้ม, สรายุทธ สาวยิ้ม และ เพชร โพธิ์ทอง และได้ร่วมตั้งคณะตลกใหม่ชื่อว่า "คณะแกงปลาไหล" และก็ได้เปลี่ยนชื่อคณะใหม่อีกครั้งเป็น "คณะเชิญยิ้ม" ต่อมา เพชร โพธิ์ทอง ได้ออกจากคณะ เป็ด เชิญยิ้ม จึงเข้ามาแทน ต่อมา สรายุทธ สาวยิ้ม โดนยิงเสียชีวิต อ้วน เชิญยิ้ม ก็ได้เข้ามาแทน และก็ได้กลายเป็น "คณะเชิญยิ้ม (ยุคอวกาศ)" ประกอบด้วย โน้ต เชิญยิ้ม , เป็ด เชิญยิ้ม , สีหนุ่ม เชิญยิ้ม , อ้วน เชิญยิ้ม และระยะหลังได้มี จเร เชิญยิ้ม , ชูศรี เชิญยิ้ม จนได้แยกย้ายกันปี 2530 สีหนุ่ม จึงตั้งคณะ สีหนุ่ม เชิญยิ้ม โดยมี ชูษี เชิญยิ้ม ตามมา และมีตลกสลับเปลี่ยนกัน เช่น เล็ก เชิญยิ้ม , เฉิน เชิญยิ้ม , ใส เชิญยิ้ม , หยอง ลูกหยี , ชาลี เชิญยิ้ม , อุ๊เอง เชิญยิ้ม และ ในปี 2538 สีหนุ่มได้นำลูกชาย คือ เจี๊ยบ เชิญยิ้ม มาปั้นให้เป็นตลกดังรวมทั้ง แจ๊ค เชิญยิ้ม ด้วย
สีหนุ่มมีลูก 3 คน โดยลูกชายที่มีชื่อเสียง และเป็นนักแสดงตลกเช่นเขา คือ เจี๊ยบ เชิญยิ้ม (ลูกชายคนโต) และ แจ๊ค เชิญยิ้ม (ลูกชายคนกลาง) นอกจากนี้แล้วยังเป็นนักร้องเพลงลูกทุ่ง ที่มีผลงานเพลงที่เป็นที่รู้จักกันดี คือ พิษรักพิษณุโลก ที่แต่งโดย อุดม ชวนชื่น และผลงานละครที่ดีเด่นมากที่สุดคือ บางรักซอย 9 ซึ่งเขาได้รับบท อาตุ๊ สามีของน้าเยาว์ (รับบทโดย พิมพ์แข กุญชร ณ อยุธยา) และพ่อของแป้ง (รับบทโดย พิยดา จุฑารัตนกุล) และปิ๊ก (รับบทโดย พงษ์พันธ์ เพชรบัณฑูร)
การเสียชีวิต
เมื่อวันที่ 19 มิถุนายน พ.ศ. 2551 เวลาประมาณ 22:00 น. สีหนุ่มเกิดอาการเส้นเลือดในสมองแตก ขณะกำลังถ่ายทำละครซิทคอมเรื่อง บางรักซอย 9 จากการตรวจเบื้องต้นพบมีเลือดออกในสมองด้านขวา ขนาดประมาณ 10 เซนติเมตร ตั้งแต่นั้นสีหนุ่มได้เข้าพักรักษาตัวและงดงานแสดงทั้งหมด จนกระทั่งในปี พ.ศ. 2554 สีหนุ่มได้ออกจากโรงพยาบาลมาพักฟื้นที่บ้าน โดยอาการเป็นอัมพฤตครึ่งตัวไม่สามารถเดินได้และพูดได้ เมื่อวันที่ 15 กุมภาพันธ์ พ.ศ. 2554 รายการตีสิบได้ไปเยี่ยมอาการ ที่บ้านจังหวัดเชียงราย ซึ่งในขณะนั้นได้ทำกายภาพบำบัดจนมีอาการดีขึ้นมาก สามารถทานข้าวได้เอง ยกมือและขาได้ ความคิดและพูดมีการพัฒนาในทางที่ดีขึ้นมากกว่าเดิม ความจำในอดีตก็จำได้หมด แต่จะต้องมีการพลิกตัวทุก ๆ 4 ชั่วโมงเพื่อป้องกันแผลกดทับ
สีหนุ่ม เชิญยิ้ม เสียชีวิตเมื่อช่วงเช้าของวันที่ 1 ธันวาคม พ.ศ. 2558 ที่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี ด้วยอาการแทรกซ้อนอันเกิดมาจากโรคเส้นเลือดในสมองแตก รวมอายุได้ 61 ปี
ยุคที่ 1
หลังจากที่คณะเชิญยิ้มยุคอวกาศแยกย้ายกันไป สีหนุ่มได้ก่อตั้งคณะตลกของตัวเองโดยดึง ชูษี เชิญยิ้ม 1 ในสมาชิกของเชิญยิ้มยุคอวกาศ, ลูกต้น เล็ก ตัวปูบ้าจี้ และเฉิน เข้ามาเป็นสมาชิกในคณะ ต่อมา ชูษี และ ลูกต้น ได้ขอลาออกจากคณะเพื่อไปตั้งคณะตลกของตัวเอง ทำให้เหลือสมาชิก 3 คนทำให้ สีทอง และ ชาลี 2 ตลกจากภาคใต้ได้เข้ามาเสริม ต่อมา สีทอง ได้ลาออกจากคณะไปทำให้ได้รับ แป๊ะยิ้ม เข้ามาอยู่ในคณะแทน เป็นอันจบยุคที่ 1
ยุคที่ 2
เมื่อ แป๊ะยิ้ม ลาออกไปทำให้ สีหนุ่ม ได้รับ หยอง เชิญยิ้ม จากคณะชูษี เชิญยิ้มเข้ามาเสริมพร้อมกับที่ เจี๊ยบ ลูกชายคนโตของ สีหนุ่ม ได้เข้ามาช่วยงานในคณะ เช่น คอยเตรียมอุปกรณ์การแสดง ระหว่างนั้นก็ได้คอยดูและศึกษาการแสดงตลกจากพ่อและตลกรุ่นพี่ในคณะ ต่อมาได้รับ สิทธิ์ ตลกบ้าจี้เข้ามาอีกคน พร้อมกับการเปลี่ยนแปลงสมาชิกในวงแบ็คอัพ จากนั้นเมื่อ สิทธิ์ ได้ลาออกไป ลุงยุ้ย ลุยสวน ก็เข้ามาแทน เป็นอันจบยุคที่ 2
ยุคที่ 3
ต่อมาเมื่อ ลุงยุ้ย ลาออกไป ทำให้ สีหนุ่ม ได้รับ อุ๊ จากคณะหม่อมเหยิน เข้ามาเสริมกลายเป็น คลาสสิกไลน์อัพชุดแรก ประกอบด้วย สีหนุ่ม, เล็ก, เฉิน, หยอง, ชาลี และอุ๊ จากนั้นเมื่อ หยอง ถูกยืมตัวไปอยู่ คณะหม่ำ จ๊กมก ทำให้ได้ ตู่ หรือต่อมาคือ กิ๊ฟ โคกคูน เข้ามาแทน ได้ไม่นาน ตู่ เชิญยิ้ม ก็ลาออกไป ตามด้วย เล็กและอุ๊ ทำให้เหลือสมาชิกเพียง 3 คนคือ สีหนุ่ม, เฉิน และชาลี ทำให้สีหนุ่มได้ตัว อ๊อด จากคณะลอยฟ้า หรือต่อมาคือ อ๊อด โฟร์เอส เข้ามา ต่อมา โจ๊ก อยุธยา ตัวปูที่อยู่มาหลายคณะก็เข้ามาและผลักดัน เจี๊ยบ ที่เรียนรู้วิชามากพอขึ้นมาเล่นในคณะ โดยคู่นี้ปรากฏตัวครั้งแรกใน จี้เส้นคอนเสิร์ต ชุด สองพ่อลูก ต้นตระกูลฮา จากนั้นได้รับ วิทย์ จากคณะลอยฟ้าเข้ามาอยู่ในคณะ หลังจากนั้นไม่นาน วิทย์ และอ๊อด ได้ลาออกจากคณะไปพร้อมกับการกลับมาร่วมคณะของ เล็กและอุ๊ ต่อมาโจ๊กได้ลาออกไปอีกคน พร้อมกับการกลับมาร่วมคณะของหยอง ทำให้คลาสสิกไลน์อัพชุดที่ 2 ประกอบด้วย สีหนุ่ม, เจี๊ยบ, เล็ก, เฉิน, หยอง และชาลี เป็นอันจบยุคที่ 3
ยุคที่ 4
ต่อมา หยอง ได้ลาออกไปตั้งคณะตลกของตัวเองใช้ชื่อว่า คณะหยอง ลูกหยี โดยได้ดึง ชาลี และ เชษฐ์ มือกลองไปอยู่ด้วยสมทบกับ สิทธิ์ อดีตตลกในคณะ ทำให้เหลือสมาชิกคือ สีหนุ่ม, เจี๊ยบ, เล็กและเฉิน โดยได้ ใส จากคณะยาว อยุธยา เข้ามาแทน จากนั้น เล็กและเฉิน ได้ลาออกไปอยู่กับ คณะหนู คลองเตย สมทบกับ สีทอง และตู่ ที่เปลี่ยนชื่อเป็น กิ๊ฟ และสไตล์การเล่นตลก ซึ่งเป็นอดีตตลกในคณะ ทำให้ต้องไปดึง ชาลี กลับมาร่วมคณะทำให้ช่วงนี้มีสมาชิกคือ สีหนุ่ม, เจี๊ยบ, ชาลีและใส
แหวนเพชร วงทอง
แหวนเพชร วงทอง เป็นนักร้องลูกทุ่งชายที่โด่งดังในระดับที่น่าพอใจคนหนึ่งในยุคที่สายัณห์ สัญญา กำลังรุ่งเรือง เขาเคยอยู่กับวงดนตรีดังๆ หลายวง และผลิตผลงานออกมาหลายชุด แต่หลังจากที่ อำลาวงการไปนานถึง 12 ปี ชื่อของเขากลับถูกหยิบยกมาพูดถึง และถามหากันมากขึ้น เมื่อเพลงดังของ เขาอย่าง "รักข้ามโขง" และ"ไร่อ้อยคอยรัก" ถูก หนู มิเตอร์ นำมาปัดฝุ่นขับร้องใหม่เมื่อปี 2549 และได้รับความนิยมไปทั่วประเทศเป็นระยะเวลายาวนานโดยเฉพาะอย่างยิ่งเพลง "ไร่อ้อยคอยรัก"
ประวัติ
อ.ธงชัย เล็กกำพล อยากให้แหวนเพชรออกมาทำวงเอง และฟอร์มวงไว้รอแล้ว แหวนเพชร วงทอง ทำวงเดินสายอยู่ปีกว่า แต่สู้ความแรงของวงวงสายัณห์ สัญญา, ยอดรัก สลักใจ, ศรชัย เมฆวิเชียร ไม่ได้ เลยขอหยุดวง จากนั้นเขาเดินทางไปแลกเปลี่ยนวัฒณธรรมที่ศรีลังกา 3 เดือน เมื่อกลับมา สายัณห์ สัญญาทีกำลังดังจากเพลง "แด่คนชื่อเจี๊ยบ" ชวนมาอยู่ด้วย แหวนเพชร จึงมาอยู่กับสายัณห์ในทีมงาน "เจ็ดพลังหนุ่ม"จนเลิกวงไปในช่วงแรก
จากนั้น แหวนเพชร วงทองก็ตัดสินใจหันหลังให้วงการลูกทุ่ง เพราะเห็นว่า ช่วงนั้นมีวงที่ใหญ่อยู่ไม่มาก นอกจากของสายัณห์แล้ว ก็มีวงของชินกร ไกรลาศ และ เพลิน พรมแดน ซึ่งเขาเคยอยู่มาแล้วทั้งสองวง การที่จะไปอยู่กับวงเล็กๆก็ไม่เหมาะกับเขาที่เคยอยู่วงใหญ่มาก่อน